CELEX: 62020CN0530
Language: fi
Date: 2020-10-20 00:00:00
Title: Asia C-530/20: Ennakkoratkaisupyyntö, jonka Satversmes tiesa (Latvia) on esittänyt 20.10.2020 – SIA EUROAPTIEKA v. Ministru kabinets

21.12.2020   
            
            
               FI
            
            
               Euroopan unionin virallinen lehti
            
            
               C 443/16
            
         
      Ennakkoratkaisupyyntö, jonka Satversmes tiesa (Latvia) on esittänyt 20.10.2020 – SIA EUROAPTIEKA v. Ministru kabinets
      (Asia C-530/20)
      (2020/C 443/17)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Satversmes tiesa
      
         Pääasian asianosaiset
      
      
         Kantaja: SIA EUROAPTIEKA
      
         Riidanalaisen säädöksen hyväksynyt toimielin: Ministru kabinets
      
         Ennakkoratkaisukysymykset
      
      
                  1)
               
               
                  Onko riidanalaisessa säännöksessä tarkoitettua toimintaa pidettävä direktiivin 2001/83/EY (1) VIII osastossa (”Lääkemainonta”) tarkoitettuna lääkemainontana?
               
            
                  2)
               
               
                  Onko direktiivin 2001/83/EY 90 artiklaa tulkittava siten, että se on esteenä jäsenvaltion lainsäädännölle, jossa laajennetaan kiellettyjen mainontamenetelmien luetteloa ja asetetaan tiukempia rajoituksia kuin joista mainitun direktiivin 90 artiklassa nimenomaisesti säädetään?
               
            
                  3)
               
               
                  Onko pääasiassa riitautetun säännöksen katsottava rajoittavan lääkemainontaa lääkkeiden järkevään käyttöön kannustamiseksi direktiivin 2001/83/EY 87 artiklan 3 kohdassa tarkoitetulla tavalla?
               
            
         (1)  Ihmisille tarkoitettuja lääkkeitä koskevista yhteisön säännöistä 6.11.2001 annettu Euroopan parlamentin ja neuvoston direktiivi 2001/83/EY (EYVL 2001, L 311, s. 67).